હિંમતનગરમાંથી છ મહિના અગાઉ લાપતા થયેલા કિન્નર આરતી દેનો અન્ય કિન્નરના ઘરમાંથી મૃતદેહ મળી આવ્યો છે. આ સમગ્ર મામલામાં એવો ખુલાસો થયો છેકે ભિક્ષાની ઉઘરાણીના મુદ્દે આ કિન્નરની હત્યા કરવામાં આવી હતી. પોલીસે હત્યા કરનાર ચાંદની દે તથા અન્ય એકની નોઇડા ખાતેથી ધરપકડ કરી હતી, જેમાં પૂછપરછ બાદ તેમણે આ ગુનો કબુલ્યો હતો. ચાંદની દેએ રિમાન્ડ દરમિયાન પોલીસ સમક્ષ આરતી દેની હત્યા તથા તેના મૃતદેહને જમીનમાં દાટી દીધો હોવાનું સ્વીકાર્યું હતું.